Aqrar sahənin Gənc Alim və Mütəxəssisləri Qazax rayonunda şagirdlərlə görüş keçirdi
Azərbaycan Respublikası Kənd Təsərrüfat Nazirliyi ilə Azərbaycan Respublikası Təhsil Nazirliyinin əməkdaşlığı əsasında Aqrar Elm və İnformasiya Məsləhət Mərkəzinin “Gənc Alim və Mütəxəssislər” Şurası 14-16 dekabr 2016-cı il tarixlərində Qazax rayonun (5 tam orta məktəbində) 6-11-ci sinif şagirdləri ilə “Gənclərin və ümumtəhsil məktəb şagirdlərinin aqrar elmə marağının artırılması” mövzusunda görüşlər təşkil edib. Dekabrın 14-də Qazax rayonunun Qazax şəhər 1saylı, Çaylı kənd 2 saylı, dekabrın 15-də isə 2 saylı Qazax şəhər, Ağköynək və Qazaxbəyli kənd tam orta məktəblərində keçirilmiş görüşlərdə Aqrar Elm və İnformasiya Məsləhət Mərkəzi “Gənc Alim və Mütəxəssislər” Şurasının sədri a.e.ü.f. doktoru Faiq Xudayev, Aqrar Elm və İnformasiya Məsləhət Mərkəzinin baş mütəxəsisi Əkrəm Həsənzadə, Azərbaycan Dövlət Aqrar Universitetinin “Gənc Alim və Mütəxəsislər” Şurasının sədri a.e.ü.f.d. Fariz Ələkbərov, Bitki Mühafizə və Texniki Bitkilər Elmi-Tədqiqat İnstitutunun “Gənc Alim və Mütəxəssislər” Şurasının sədri Ceyhun İbrahimov, Heyvandarlıq Elmi-Tədqiqat İnstitutunun “Gənc Alim və Mütəxəssislər” Şurasının üzvləri Vüqar Cəfərov, Şəlalə Əliyeva, Aytən Məmmədova, Aysel Verdiyeva, Gəncə Regional Aqrar Elm və İnformasiya Məsləhət Mərkəzinin direktoru a.e.ü.f.d. İlqar Zeynalov, mərkəzin aqronomu Rövşən Rəhimov, Qazax rayon təhsil şöbəsi Metokabinetin müdiri Məhəmməd Cəfərov, təhsil şöbəsinin əməkdaşı Rüxsarə Hacıyeva iştirak ediblər.
Qazax rayon təhsil şöbəsinin Metokabinetin müdiri Məhəmməd Cəfərov görüşləri giriş sözü ilə açaraq tədbirin mahiyyəti haqqda məktəb kollektivinə məlumat verdi. Aqrar Elm və İnformasiya Məsləhət Mərkəzi “Gənc Alim və Mütəxəssislər” Şurasının sədri, a.e.ü.f. d. Faiq Xudayev Azərbaycan Respublikası Kənd Təsərrüfatı Nazirliyi, Aqrar Elm və İnformasiya Məsləhət Mərkəzi, şuranın fəaliyyəti haqqda geniş məlumat verib. Ölkəmizin aqrar sahədə qazandığı uğurlardan söhbət açaraq, dövlət başçısı cənab İlham Əliyevin bu sahəyə göstərdiyi diqqət və qayğıdan, imzalanan çoxsaylı sərəncam və fərmanlardan, Kənd Təsərrüfatı Naziri cənab Heydər Əsədovun bu sahədə çalışan gənc alim və mütəxəssislərə göstərdiyi diqqətdən və Aqrar Elm və İnformasiya Məsləhət Mərkəzinin direktoru iqtisаd еlmləri dоktоru professor Rəsul Balayevin gənc alimlərə yaratdığı şəraitdən ətraflı şəkildə bəhs edib. F.Xudayev məlumat verib ki, hazırda Kənd Təsərrüfatı Nazirliyinin göndərişi ilə Elmi-Tədqiqat institutlarında çalışan gənc mütəxəssislər dünyanın müxtəlif ölkələrində - Amerika Birləşmiş Ştatlarında, Almaniya, Fransa, Çin, Koreya, Yaponiya, İran, Türkiyə, Belarus, Ukrayna, Rusiya və digər avropa ölkələrində magistiratura, doktorantura sahəsində təhsil alırlar, digər bir qrup gənc alim və mütəxəssislərimiz isə həmin ölkələrdə aqrar sahədə olan müasir texnologiyanı, elmi yenilikləri öyrənirlər.
Gəncə Regional Aqrar Elm və İnformasiya Məsləhət Mərkəzinin direktoru İlqar Zeynalov mərkəzin fəaliyyəti, funksiyası, fermerlərə göstərdikləri informasiya xidməti haqqında söz açaraq tədbir iştirakçılarına ətraflı məlumat verdi və belə tədbirlərin keçirilməsini aqrar sahədə kadr potensialının gücləndirilməsi baxımından vacib olduğunu qeyd etdi.
Azərbaycan Dövlət Aqrar Universitetinin “Gənc Alim və Mütəxəssislər” Şurasının sədri a.e.ü.f.d. Fariz Ələkbərov universitet haqqda geniş məlumat verərək bu təhsil ocağının fəaliyyətini əks etdirən videoçarxı təqdim edib. Şagirdlərin diqqətini cəlb edən mövzulara toxunan F.Ələkbərov tədbir iştirakçılarını maraqlandıran sualları da ətraflı şəkildə cavablandırıb. Aqrar Elm və İnformasiya Məsləhət Mərkəzinin baş mütəxəssisi Əkrəm Həsənzadə mərkəzin sturukturu haqqında məlumat verdi və informasiya məsləhət xidmətinin aqrar sahədə vacibliyini qeyd edərək dünya təcrübəsindən şagirdlərə ətraflı məlumat verərək, mövzuyla əlaqədar şagirlərin istək və arzularını qeyd etdi.
Bitki Mühafizəsi və Texniki Bitkilər Elmi Tətqiqat İnstitutunun əməkdaşı, “Gənc Alim və Mütəxəssislər” Şurasının sədri Ceyhun İbrahimov təmsil etdiyi institututun strurukturu, alim-mütəxəsisləri və fəaliyyəti haqqda ətraflı məlumat verdi. Heyvandarlıq Elmi-Tədqiqat İnstitutunun əməkdaşı “Gənc Alim və Mütəxəssislər” Şurasının üzvü Şəlalə Əliyeva institutun strurukturu, fəaliyyəti və laboratoriyalar haqqda məlumat verərək Heyvandarlıq Elmi-Tədqiqat İnstitutunda aparılan elmi tətqiqat işlərindən söhbət açdı.
Qazax rayonunun şəhər 1 saylı tam orta məktəbinin direktoru Bəsdi Ələkbərova, Çaylı kənd 2 saylı tam orta məktəbinin direktoru Abbas Carçıyev, Ağköynək kənd tam orta məktəbin direktoru Safura Rəhimova, Qazax 2 saylı tam orta məktəbin direktoru Murğuz Mustafayev və Qazaxbəyli kənd tam orta məktəbinin direktoru Mətanət Ayvazova çıxış edərək bildiriblər ki, aqrar sahəyə marağın artırılması baxımından bu cür tədbirlərin ümumtəhsil orta məktəblərdə keçirilməsi aqrar sahəyə şagirdlərin marağını artıracaq, gələcəkdə bu sahənin kadra olan ehtiyacın ödənilməsində belə görüşlər əhəmiyyətli olacaqdır. Onlar qeyd etdilər ki, aqrar sahənin sürətli inkişaf etməsi həm ərzaq təhlükəsizliyinin təmin edilməsi, həm də regionlarda yaşayan əhalinin maddi durumunun yaxşılaşması baxımından xüsusi əhəmiyyətə malik olacaqdır.
1.Azərbaycan Respublikası Kənd Təsərrüfatı Nazirliyi Aqrar Elm və İnformasiya Məsləhət Mərkəzinin tabeliyində fəaliyyət göstərən elmi-tədqiqat institutlarına və Azərbaycan Dövlət Aqrar Universitetinə ekskursiyaların təşkili;
2.Azərbaycan Dövlət Aqrar Universitetində təhsil alan tələbələrnən şagirdlərin görüşünün təşkili;
3.Valideynlərlə aqrarçı mütəxəssislərin görüşünün təşkili;
4.İstixanalara və digər kənd təsərrüfatlı istehsal müəssisələrinə ekskursiyaların təşkili
5.Məktəblərdə yaradılan aqrarçı qruplar arasında görüşlərin təşkili;
Qeyd edək ki, şagirdlərlə görüş Bakıda və ölkənin digər rayonlarında da təşkil olunacaq. 12.01.2016
ətraflı oxu 12.12.2016